Nordjyllands Politi skriver i en kortfattet pressemeddelelse: - Kl. 1706 indgik der anmeldelse om vold mod 3 årig dreng i Hjørring. Nærmere efterforskning foregår og der vil i løbet af mandag morgen være yderligere oplysninger i sagen. Den formodede gerningsmand anholdt. Volden mod drengen er sket søndag, men hvor store skader og hvilken form for vold, der er begået vil poltiet ikke oplyse søndag aften. - Jeg kan ikke sige mere, da efterforskningen er i fuld gang, siger vagtchef ved Nordjyllands Politi, Per Jørgensen til tv2nord.dk og henviser til at man griber tingene anderledes an, når det gælder vold mod så små børn.

Referat:
En mand fra Hjørring er søndag aften blevet anholdt for vold mod en treårig dreng. Politiet er meget sparsomme med oplysninger i sagen.